b"\n_START_ARTICLE_\nSeguici Popular de la Ciutat de Barcelona\n_START_PARAGRAPH_\nEl Seguici Popular de Barcelona es va constituir l'any 1993 com a referent patrimonial hist\xc3\xb2ric i cultural de la ciutat de Barcelona. El Seguici compta amb els protocols propis d'actuaci\xc3\xb3 de les diferents figures que hi participen, aix\xc3\xad com uns balls i m\xc3\xbasiques pr\xc3\xb2pies._NEWLINE_Les actuacions pr\xc3\xb2pies del Seguici Popular de Barcelona s\xc3\xb3n les Festes de la Merc\xc3\xa8 amb el Toc d'Inici, el Seguici d'Autoritats i la Cavalcada, les Festes de Santa Eul\xc3\xa0lia amb el Seguici de Santa Eul\xc3\xa0lia i el Corpus amb la Process\xc3\xb3 de la Catedral."